cyanic-selkie/wikianc huggingface dataset:
Operativsystem
Bakgrunn
Eit moderne datasystem er bygd opp av komponentar som prosessor, hovudminne,  inn- og uteiningar, lagringseiningar med meir. Operativsystemet held styr på komponentane og gjer applikasjonsprogramma tilgang til dei. På denne måten treng ikkje alle programmarar å kjenne til detaljane ved å nytte dei ofte komplekse einingane, eller korleis eit program skal dele desse med andre program. Operativsystemet kan bli sett på som eit lag som skil applikasjonsprogramvara frå den ofte meir komplekse maskinvaren.
Forskjellige datamaskiner nyttar ofte ulike typar maskinvare. Ein applikasjon skriven til ein type datamaskin vil då ikkje nødvendigvis køyre på ein annan. Men eit operativsystem kan nytast til fleire typar maskiner, noko som gjer at operativsystemet verkar som ein felles plattform utviklaren av ein applikasjon kan nytte seg av, utan å tenkje på dei ulike typane maskinvare ulike brukarar har.
Historie
Verdens fyrste datamaskin, Charles Babbage sin mekaniske «analytiske maskin» frå 1800-talet, nytta ikkje eit operativsystem. Babbage brukte mesteparten av sitt liv og sin formue på å få denne til å fungere, men utan større suksess, då mekaniske element på den tida ikkje hadde presisjonen som skulle til. Etter dette var det lita utvikling fram til rundt andre verdskrig, der mellom anna Howard Aiken, John von Neumann, J. Presper Eckert og William Mauchley i USA og Konrad Zuse i Tyskland laga datamaskiner som fylte heile rom med titusenvis av vakuumrøyr. Desse datamaskinene blei utvikla, bygga, programmert og drifta av den same gruppa menneskjer, og hadde heller ikkje noko operativsystem å snakke om. All programmering skjedde i maskinspråk, ved å til dømes å plugge inn leidningar i riktige hull. Så å si alle problema desse maskinene løyste bestod av enkel aritmetikk, som til dømes å lage store tabellar av sinus og cosinus.
På 1950-talet blei transistoren utvikla, og bilete endra seg radikalt. No blei det ulike menneskjer som stod for utvikling, bygging, programmering og drift av datamaskinene, og programmer blei lagra på holkort som dei forskjellige utviklarane kunne ta med seg ned i datarommet og køyre. Programmeringsspråk som Fortran dukka òg opp. Sidan mykje tid gjekk med til å bytte holkort, handsama utskrifter og liknande, såg ein snøgt at eit betre system var naudsynt. Ein gjekk over til å lesa inn ein stabel holkort på magnetband, som vart køyrde som datamaskina vart ledig. Ofte var det fleire datamaskiner involvert, éin som kopierte informasjonen frå holkort til magnetband og éin som køyrde programkoden (til dømes IBM 1401 og IBM 7094).
Islam i Noreg
Islam er den nest største religionen i Noreg.
Operativsystem
Historie
Ein typisk jobb er illustrert i figuren til høgre. Den bestod av eit innkort, eit kort med instruksjonar om kva som skulle lastast, ei rekke kort som inneheldt programkode, eit kort som fortalte datamaskina at programmet som akkurat var kompilert skulle lastast inn i minnet, eit kort som fortalte datamaskina at programmet skulle køyre, eit sett kort med data som skulle nyttast under køyringa og eit kort som fortalte at stabelen med kort var slutt. Kontrollkorta kan bli sett på som ein forgjengar til dagens skriptspråk og kommandotolkarar.
Jens Esmark
Jens Esmark var ein danskfødd professor i mineralogi ved Universitetet i Oslo. Han er kjend for å ha utvikla teoriar kring isbrear og istider.
Esmark dreiv først medisinske studiar i København, men reiste seinare til Kongsberg for å studere bergvitskap. Seinare gjorde han reiser til mellom anna Sachsen, Böhmen, Ungarn og fleire andre stader. I 1797 vart han overbergamtsassessor på Kongsberg og 1802 lektor ved det bergseminaret der. I 1814 vart han utnemnd til professor i mineralogi ved universitetet i Christiania. I Sør-Noreg reiste Esmark rundt å studerte geologien i landet, og han skreiv fleire avhandlingar og ei reiseskildring, Reise fra Christiania til Trondhjem (1829). Han skreiv òg avhandlingar om økonomiske og teknologiske emne.
Islam i Noreg
Historikk
I islandske annalar står det at det kom sendebod frå den muslimske sultanen i Tunis til Noreg på 1260-talet, etter at kong Håkon Håkonsson tidlegare hadde sendt sine sendebod til sultanen med rike gåver. Det er ikkje urimeleg å tru at det har kome muslimar til Noreg før dette òg. Men merkbare tal muslimar som bur i Noreg har det ikkje vore før i etterkrigstida på 1900-talet. I forhold til i andre europeiske land starta innvandring frå muslimske land seint i Noreg, og nådde ikkje merkbart antal før slutten av 1960-talet. I 1975 vart det innført innvandringsstopp, men reglane for familiegjenforeining var relativt avslappa i nokre år etter dette.
Jens Esmark
Han var gift med Wibecke Thrane Brünnich (1778–1811). Blant barna deira var prest og mineralog Morten Thrane Esmark (1801–82) som i 1828 oppdaga thoritt, og zoologiprofessor Laurits Martin Esmark (1806–84). Bror til Jens var Lauritz Esmark (1765–1842), jurist og landmålar som studerte sandflukt på Jylland.
Islam i Noreg
Historikk
Talet på muslimar i Noreg vart første gong registrert i offisiell statistikk i 1980, då det vart oppgitt til 1 006. Denne statistikken er basert på medlemskap i ei registrert meinigheit, og det er svært truleg at det låge talet kom av at få muslimar var medlemer av ein moské. Religionshistorikaren Kari Vogt anslår at 10 % av norske muslimar var medlemer av ein moské i 1980, medan denne delen hadde auka til 70 % i 1998. Det å skulle vera medlem av ein moské var eit framandt konsept for innvandrarar frå muslimske land, men i Noreg er det naudsynt for moskéane å operera med medlemslister fordi statstilskot til religiøse forsamlingar er basert på medlemstal. Talet på medlemer har dei siste åra auka kraftig.
Jens Esmark
Den engelske presten Richard Carter Smith ville på si reise i Noreg i 1838 vitje «den kjente mineralog», men fekk i stedet helse på sonen til den gamle professoren, Morten - «en intelligent ung mann som er entomolog og orintolog.»
Islam i Noreg
Historikk
I slutten av 1990-åra passerte islam den katolske kyrkja og pinsevennene og vart dermed den største minoritetsreligionen i Noreg. I 2004 var medlemmene i muslimske trussamfunn fordelte på 82 registrerte og 10 uregistrerte meinigheiter. 60 000 av muslimane (om lag 75 %) og 40 av menigheitene var å finna i Oslo og Akershus.
Jens Esmark
Fjellklatring
Esmark dreiv mykje med fjellklatring. I 1798 vart Esmark den fyrste til å bestiga Snøhetta. Same året leidde han den fyrste ekspedisjonen til Bitihorn, eit lite fjell sør i Jotunheimen. I 1810 vart han òg den fyrste på Gaustatoppen i Telemark.
Islam i Noreg
Bakgrunn
Norske muslimar er ei svært fragmentert gruppe som kjem frå mange ulike bakgrunnar. Kari Vogt anslo i 2000 at det var om lag 500 norske konvertittar til islam. Resten er for det meste første- eller andregenerasjons innvandrarar frå ei rekkje land. Dei største innvandrargruppene frå muslimske land i Noreg er frå Pakistan, Irak og Somalia, sjå tabell. Ein ukjent, men truleg høg, del av desse innvandrargruppene er muslimar. Dette viser at den største gruppa norske muslimar har bakgrunn frå Pakistan, men ingen enkelt nasjonalitet utgjer så mykje som ein fjerdedel av den totale mengda.
Jens Esmark
Geologi
I 1798 utvikla Esmark ein teori om at isbreane ein gong hadde vore større og tjukkare og hadde dekt mykje av Noreg samt havbotnen rundt, men han la tida til ein av dei eldste geologiske periodane ein då kjende til. Esmark var også ein viktig figur i historia og kulturarva til mineralogien og fleire nytta bergartsnamn, som sparagmitt og noritt, skriv seg frå Esmark.
Islam i Noreg
Moskéar
Den første moskéen i Noreg var Islamic Cultural Centre, som vart opna i Oslo i 1974. Initiativtakarane var pakistanarar som fekk hjelp frå det Islamic Cultural Centre som allereie hadde opna i København. Den nye moskéen fylgde deobandi-retninga av sunniislam. Dei som følgde barelwi-retninga, som utgjorde fleirtalet av pakistanarar i Noreg, følte snart behovet for sin eigen moské, og opna Central Jama'at-e Ahl-e Sunnat i 1976. Dette er i dag den største moskéen i Noreg, med over 5 000 medlemmer. Etterkvart som den muslimske befolkninga auka, auka òg talet på moskéar raskt. Medan det samla talet på muslimar var lågt, var det naturleg at mange ulike grupperingar kom saman i ein moské. Men etter kvart som ulike innvandrargrupper auka i antal oppstod ynsket om eigne moskéar for grupper av ulik nasjonalitet, språk og trusretning. Den første sjiamuslimske menigheita, Anjuman-e hussaini, vart grunnlagd alt i 1975 og tidleg på 80-talet oppstod eigne marokkanske og tyrkiske moskéar.
Moskéane har vore viktige, ikkje berre som stader for bøn men òg som møtestad for medlemene av minoritetsgrupper. Fleire moskéar driv òg ulike former for sosialt arbeid, mellom anna har enkelte av dei organisert heimsending av avdøde medlemer til fødelandet for gravleggjing. Moskéane er stort sett plassert i vanlege bygardar, og er ikkje lett synlege i gatebiletet. Inntil 2005 hadde det berre blitt bygd ein moské spesielt for formålet, World Islamic Mission sin moské i Åkebergveien i Oslo, frå 1995. I 2000 vart denne moskéen òg den første som begynte med adhan, bønnerop. Moskéen fekk først løyve frå Gamle Oslo bydel til å halda adhan ein gong i veka. Dette vedtaket vart anka av Framstegspartiet til fylkesmannen i Oslo og Akershus, men hans konklusjon var at det slett ikkje var naudsynt med løyve for bønnerop, og moskéen stod dermed fritt til å utøva adhan etter eige ynske. Dei valde i fyrste omgang likevel å avgrensa seg til ein gong i veka.
Islamsk Råd Norge
Det finst ein paraplyorganisasjon for muslimske menigheiter i Noreg, Islamsk Råd Norge (IRN), som vart oppretta i 1993. Utviklinga av muslimske trussamfunn i Noreg hadde i 1980-åra gått i retning av fragmentering, då fleire nye moskéar vart oppretta for nye muslimske grupperingar, utan at det fanst nokon samlande organisasjon som kunne representera muslimane overfor det norske samfunnet. Det som utløyste eit nærmare samarbeid mellom menigheitene var ein invitasjon frå Mellomkyrkjeleg Råd. Rådet ville gjerne etablera permanent kontakt mellom kristne og muslimske organisasjonar. Frå muslimsk side vart forslaget godt mottatt, men det fanst på den tida ingen enkeltorganisasjon som kunne representera muslimane i eit slikt forum. Den største moskéen, Central Jama'at-e Ahl-e sunnat tok initiativet og starta prosessen som førte til stiftinga av Islamsk Råd Norge 22. oktober 1993, frå starten med fem moskéar som medlemmer. Umiddelbart etterpå vart Kontaktgruppa for Mellomkyrkjeleg Råd for Den norske kirke og Islamsk Råd Norge oppretta. I mars 2006 hadde IRN 20 medlemsorganisasjonar, inkludert ein paraplyorganisasjon for Rogaland som i sin tur omfattar sju moskéar. I 1999 vart det anslått at om lag halvparten av muslimane i Noreg var med i moskéar som var med i IRN. Albanske, bosniske, pakistanske barelwi og deobandi, arabiske, tyrkiske, somaliske og gambiske moskéar er med i IRN. Sidan 1996 har IRN òg vore med i Samarbeidsrådet for Tros- og Livssynssamfunn, som omfattar alle dei store religionane i Noreg.
Andre organisasjonar
Andre muslimske organisasjonar som går på tvers av enkelte menigheiter finst òg. I 1991 vart Islamsk Kvinnegruppe Norge (IKN) stifta, etter initiativ frå den norske konvertitten Nina Torgersen, og i 1995 kom Muslimsk Studentsamfunn ved Universitetet i Oslo. Den islamske stiftinga Urtehagen vart oppretta i 1991 av Trond Ali Linstad, og dreiv først barnehage og ungdomsklubb. I 1993 søkte Linstad for første gong om å få oppretta ein muslimsk friskule. Arbeidarparti-regjeringa avslo søknaden i 1995 fordi det ville vera «ugunstig for barnas integrasjon». Med regjeringsskiftet til sentrumsregjeringa i 1997 søkte Linstad igjen, og i 1999 vart søknaden godkjent. I august 2001 opna Urtehagen friskole med 75 elevar. Men interne konfliktar på skulen førte til at han vart nedlagd våren 2004.
Fylkesveg 825 i Nordland
Fylkesveg 825 i Nordland går mellom Offersøya og Høybakkmoa i Vestvågøy kommune. Vegen er 6,3 km lang.
Sykiá
Sykiá (gresk Συκιά) er ein distriktsby i periferieininga Khalkidikí i periferien Sentral-Makedonía i Hellas. Sykiá var hovudsete i den tidlegare kommunen Toróni, som no er ei kommunaleining i kommunen Sithonía.
67
67 var eit normalår som byrja på ein torsdag i den julianske kalenderen. I samtida var det kjend som året då Rufus og Capito var konsular i Romarriket, eller sjeldnare som år 820 ab urbe condita.
Bakgrunnsstoff
60er
Hiiumaa
Hiiumaa eller Dagö (estisk: Hiiumaa; svensk og eldre tysk: Dagö; eldre dansk: Dagø; finsk: Hiidenmaa) er den nest største øya i Estland med eit areal på 989 km². Ho ligg i Austersjøen, nord for øya Saaremaa. Den største tettstaden på øya er Kärdla.
Historie
Arkeologiske spor av dei første busetnadene på Hiiumaa går tilbake til 300-talet fvt.. Dei første skrivne kjeldene omtalar øya som Dageida i 1228, då øya i lag med resten av Estland vart erobra av tyske krossfararar. I 1254 vart Hiiumaa delt mellom bispedømet Ösel-Wiek og Sverdbroderordenen frå Den tyske riddarordenen (som òg delvis handla på vegner av Hansaen). Øya var ein del av Sverige frå 1563 til 1710. Mesteparten av den svensktalande busetnaden emigrerte, eller vart estiske, under den russiske perioden som varte frå 1710 til den første verdskrigen, då ho var okkupert av tyske styrkar. Etter krigen vart ho ein del av av eit sjølvstendig Estland, men vart annektert av Sovjetunionen i 1940, av tyskarane i 1941, og av Sovjetunionen igjen i 1944. Ho var ein del av Sovjetunionen fram til landet kollapsa i 1991. Sidan då har øya høyrt til Estland.
Syltefjorden i Finnmark
Syltefjorden er ein fjord på austsida av Varangerhalvøya i Båtsfjord kommune i Troms og Finnmark. Fjorden strekkjer seg 16 km sørvestover til garden Vesterelv i botn av fjorden.
Fjorden har innløp mellom Syltefjordstauran i nord og Svartneset i sør. Like ved Syltefjordstauran ligg den vide våge Syltefjord-Sandfjorden og garden Ytre Syltefjord. På nordsida av fjorden strekkjer Nordfjorden seg langs nordsida av Hamnesodden og inn til bygda Nordfjord. På sørsida av Hamnesodden ligg garden Hamna.
Johan E. Mellbye
Johan Egeberg Mellbye var ein norsk gardbrukar og bondeleiar frå Oslo. Han var i 1920-21 den fyrste formannen i Bondepartiet (Senterpartiet).
Frå 1890-talet redigerte han landbrukssidene i Hamar Stiftstidende, og skreiv om landbruk i andre aviser og tidsskrift. Mellbye var talsmann for å samle bøndene i ein organisasjon, noko som vart tilfelle ved danninga av Landsmansforbundet (Norges Bondelag) i 1896. Perioden 1901-04 og på ny 1909-41 var han formann i Bondelaget. Frå 1908 var han fyrste formann i det seinare som skulle få namnet ny Jord.
Mellbye var statsråd og sjef for Landbruksdepartementet frå 26. september 1904 til 10. mars 1905 i Francis Hagerups andre regjering, representerte då Høgre. Han var stortingspresentant for Hedmark og Bondepartiet frå 1922 til 1930. I alle sine år på Stortinget var han parlamentarisk leiar, med sete i tollkomiteen.
Formann i Hedmark Historielag frå 1918.
Sonen Jan E. Mellbye (1913-2009) var formann i Norges Bondelag 1969–74. Peter Andreas Munch var morfaren hans.
Isolation
Isolation er eit studioalbum utgjeve av Toto i november, 1984. Det var eit av to album med vokalisten Fergie Fredriksen, det andre var Dune. Den tidlegare vokalisten, Bobby Kimball, var endå i bandet under opptaka, men slutta i bandet midt i prosessen. Noko av koringa han spelte inn kan blir høyrt blant anna på singelen «Stranger in town». Isolation fekk ikkje like stor merksemd som sin forgjengar, Toto IV. På konsertar opp gjennom åra har songane frå dette albumet blitt lite spelt.
1911
1911 (romartal MCMXI) var eit normalår som byrja på ein sundag i den gregorianske kalenderen og eit normalår som byrja på ein laurdag i den julianske kalenderen.
Silikon i tatti
«Silikon i tatti» er ein humoristisk låt gitt ut av bandet Vassendgutane frå Ørsta på Sunnmøre. Songen vart lansert våren 2008 på albumet XO som i juli same året hadde selt til dobbel platina. Songen handlar om sunnmørskvinner som etter å ha fått pengar tilbake på skatten reiser til Oslo for å operere silikonimplantat i brysta. «Tatti» er eit sunnmørsk uttrykk for «puppar».
Forfattar er Arthur Johan Bjørdal.
Mataró
Mataró (latinsk Iluro) er den største byen i Maresme i provinsen Barcelona i Catalonia i Spania. Han ligg på Costa Maresme, sør for Costa Brava.
Mataró har ei soge som går tilbake til romartida då han var ein landsby kalla Iluro eller Illuro. Ruinane frå eit romarbad frå det første hundreåret fvt. (lokalt kalla Torre Llauder) vart nyleg oppdaga. Kystvegen i Mataró følgjer same veg som den gamle romarvegen.
Den første jernbanen i Spania gjekk frå Mataró til Barcelona og opna 28. oktober 1848. Linja eksisterer framleis.
Püssi
Püssi er ein by og ein kommune i Ida-Viru maakond i Estland med like under 2000 innbyggjarar.
Emanuel
Emanuel, Emmanuel og Immanuel er mannsnamn av hebraisk opphav.
Emanuel har svensk namnedag den 26. mars. I Noreg var det 188 menn som heittte Emanuel og 179 menn som heitte Emmanuel i 2010.
Emanuel er ei gresk-latinsk form av det hebraiske Immanuel (עִמָּנוּאֵל) tyder 'Gud er med oss'. Det blei brukt av profeten Jesaja om frelsaren som skulle koma, og er i kristen tradisjon tolka som Jesus. Emmanuel og Immanuel er brukt som namn på synagogar og på kyrkjer og kapell innan den kristne vekkingsrørsla.
Gruvesamfunn
Gruvesamfunn er ein by, ein tettstad, ei landsbygd eller ein region der ein lever av malm-uttak frå ei gruve.
Rockabill
Rockabill (irsk Carraig Dá Bheola) er ei øy, eller eigentleg dei to øyane The Rock og The Bill, vest i Irskesjøen, om lag 6 kilometer nordaust for Skerries i County Dublin i Republikken Irland. Det irske namnet, Carraig Dá Bheola, tyder «To lepper-skjeret».
Sundet mellom dei to granittøyane er 20 meter breitt. På The Rock står det eit fyr, bygd i 1855–1860 og automatisert i 1989, fleire murar og uthus. Desse oppmurte områda har ført til oppbygging av jord og etter kvart vegetasjon, hovudsakleg lavatera, som fuglar hekkar i. Den mindre øya The Bill har lite vegetasjon.
Rockabill er eit viktig område for hekkande sjøfugl, særleg for terner. Her ligg den største kolonien av rosenterne i Europa, over 600 par i 2003, og staden er derfor internasjonalt viktig. Det finst om lag like mange vanlege terner og av anna sjøfugl finn ein teist og krykkje.
Rockabill er eigd av Commissioners of Irish Lights og er eit verna område under EU sitt fugledirektiv.
Atahualpa
Atahualpa (quechua Ataw Wallpa, ca. 1502–1533) var den siste inkaen som regjerte i Inkariket.
Han var son av inka Huayna Cápac som fullførte utvidinga av riket. Mor hans var Pacha, dotter av ein lokal herskar i Quito-området. Atahualpa var fødd i Quito rundt år 1500, voks opp her og fekk makt over området av far sin som ein provinsguvernør for nordlege del av inkariket.
Karksi-Nuia
Karksi-Nuia (svensk Karkhus) er ein by i Viljandi maakond sør i Estland, nær grensa til Latvia. Dei næraste byane er Univere i vest, Polli og Karksi i nord og Kovakula i sør.
Karksi-Nuia ligg sør i Viljandi maakond og har litt over 2000 innbyggjarar. Han høyrer til kommunen Mulgi vald. Karksi-Nuia ligg 34 km frå Viljandi, 82 km frå Pärnu og Tartu og 100 km frå Tallinn.
Karksi vart først nemnd på 1100-talet som eit administrativt senter.
Diskoskastarane Märt Israel og Margus Hunt kjem begge frå byen.
Shenick
Shenick Island (irsk Oileán na Sionnach som tyder «Reveøya») er ei øy aust for Skerries i County Dublin i Republikken Irland. Ho er berre busett av selar som held til på vestsida av øya. I tillegg hekkar noko sjøfugl på øya. Ein kan nå øya med båt, men ved fjøre sjø kan ein gå over på sandbankane.
Edvard Munch (fleirtyding)
Edvard Munch kan visa til:
John McCain
John Sidney McCain III var ein USA-amerikansk politikar som var senator for Det republikanske partiet og for delstaten Arizona. I 2008 var McCain kandidat for Det republikanske partiet til presidentvalet i USA, men han tapte mot Barack Obama.
John McCain var også kjend for deltakinga si som flygar i Vietnamkrigen, og for at han sat fem år i krigsfangenskap i Hanoi. Han slutta i US Navy i 1981 og byrja med politisk arbeid på heiltid. Han vart i 1982 vald som representant i Representanthuset i den amerikanske Kongressen og sat der i to periodar før han i 1986 vart vald til Senatet. McCain er kjend som ein uavhengig konservativ politikar, og det vert ofte vist til at han har støtta saker som Det republikanske partiet har vore lunkne til eller motstandarar av. Like fullt viser røystetala at han har støtta president George W. Bush i 90 % av sakene i Senatet. Som presidentkandidat har han lagt opp til ein økonomisk politikk som ligg nær opp til presiden Bush sin politikk. McCain har derimot vore i konflikt med dei kristne høgrekreftene i USA, og det er nok ein del av av grunnen til at han nominerte den konservative Sarah Palin som visepresidentkandidat.
Bakgrunn
McCain vart fødd på basen Coco Solo i den då amerikanske Panamakanalsona. Både faren og farfaren hans var admiralar i Den amerikanske marinen. Faren kommanderte dei amerikanske flåtestyrkane rundt Vietnam mens John McCain var krigsfange der. Bestefaren kommanderte flystyrkar i Stillehavet under andre verdskrigen.
Under dei første ti år av livet til John McCain var familien stendig på flyttefot. Dei følgde posteringane til faren til New London i Connecticut, Pearl Harbor på Hawaii og fleire andre flåtestasjonar i Stillehavet.
Etter at andre verdskrigen var over slo familien seg ned i det nordlege Virginia; McCain gjekk på St. Stephen's. School i Alexandria i Virginia frå 1946 til 1949, og seinare Episcopal High School same stad. Alt i alt gjekk han på 20 forskjellige skolar under oppveksten.
John følgde i faren og farfarens fotspor og tok ei militær utdanning. Men den unge McCain var ein rebell, festar og bråkmakar; han vart uteksaminert frå det amerikanske marineakademiet som ein av dei dårlegaste elevane i sitt kull. Vendepunktet vart krigen i Vietnam. Her var han jagarpilot, men flyet hans vart skote ned i juli 1967. John McCain måtte gjennomgå fem tøffe år i fangenskap i Hanoi. Sidan far hans hadde ein framståande posisjon, fekk John McCain tilbod om å sleppe ut av krigsfangenskapen. Dette tilbodet avslo han; i solidaritet med fangekameratane sine vile han følgje praksisen om at fangane vart slepte ut i den rekkjefølgja dei var tekne til fange. I staden måtte han halde ut langvarig mishandling og tortur.
Seinare sa McCain at fangeåra vart eit personleg vendepunkt for han; i fengselet vart augo hans opna for saker som var større enn han sjølv.
Simen Willgohs
Simen Johan Willgohs er ein norsk ungdomspolitikar, oppvaksen i Fana, og var Bergen SV sin ordførarkandidat for kommunevalet i 2007.
XO av Vassendgutane
XO er eit musikkalbum av Vassendgutane som blei utgitt i 2008.
John McCain
Bakgrunn
Den militære bakgrunnen vart rekna som McCains største politiske aktivum. Innsatsen i Vietnam gav senatoren truverde og respekt. Men han framstod som ein utanrikspolitisk hauk, og i 2003 var han blant dei ivrigaste støttspelarane for invasjonen i Irak.
Simen Willgohs
Politisk karriere
Simen Johan Willgohs vart med i Bergen Sosialistisk Ungdom i 2002, og har vore aktiv i lokallaget sidan det.
Nordfjorden i Båtsfjord
Nordfjorden er ein fjordarm av Syltefjorden i Båtsfjord kommune i Troms og Finnmark. Fjorden strekkjer seg 4 km vestover til bygda Nordfjord i botn av fjorden.
Simen Willgohs
Politisk karriere
Etter valet i 2003, gjekk Willgohs inn i styret i Bergen Sosialistisk Ungdom, der han sat i eit år ut 2004. Eit halvt år seinare, sommaren 2005 vart han vald til leiar for Bergen Sosialistisk Ungdom før han i januar 2006 vart vald til nestleiar i Hordaland Sosialistisk Ungdom. Sommaren 2006 vart han leiar i fylkeslaget etter Ingvild Hunsrød.
Nordfjorden i Båtsfjord
Fjorden har innløp mellom Sandfjordneset i nord og Veidnesodden i sør, og ligg på nordsida av Hamnesodden. Det ligg ingen andre busetnader enn Nordfjord ved fjorden.
Simen Willgohs
Politisk karriere
I desember 2006 vart Simen Willgohs nominert som ordførarkandidat for Bergen Sosialistisk Venstreparti med andreplass på SV si nominasjonsliste.
Handball-NM 1984 for kvinner
Noregsmeisterskapen i handball 1984 for kvinner vart vunne av tittelforsvarar Sverresborg Idrettsforening gjennom finalesiger 22–16 over byrivalen Sportsklubben Freidig.
Finalen
Finalekampen, med dei same NM-finalistane som året før, vart avvikla i Nidarøhallen i Trondheim 16. desember 1984 med 2 200 tilskodarar til stades. Sverresborg leia 10–9 ved pause. I den andre omgangen drog Sverresborg ifrå, sluttresultatet vart 22-16 før Sverresborg-kapteinen kunne heve lagets tredje rake NM-pokal.
Ingrid Steen vart toppskårar for Sverresborg med sine 7 mål. «[A]lltid fightervillige» Ragnhild Fausa skåra 6 mål, Mona Lilleberg og Anne Berg Larssen, begge 3 mål, medan Britt Johansen og Hilde Schjerven noterte seg for høvesvis 2 og 1 mål. Inger Lise Guldseth stod mellom målstengene.
Freidigs mål kom ved Berit Hansen (4), Tove Liberg Sannes (3), Sissel Brenne Buchholdt (3), Kjersti Overvik (2), Sidsel Bakken, Lill Bente Mæhla, Gro Balstad, Bodil Næss, alle 1.
Säämi suuvâ laavlâ
Säämi suuvâ laavlâ (nordsamisk Sámi soga lávlla) er den samiske nasjonalsongen, skriven av Isak Saba. Matti Morottaja har sett om teksten til enaresamisk.
Tekst
Säämi suuvâ laavlâ
Thoriumkraftverk
Thoriumkraftverk er ein type kjernekraftverk der torium vert nytta som brensle i staden for uran. Bruk av torium i kjernekraftverk har vore prøvd ut sidan 50-talet, men har aldri vorte utvikla til kommersiell bruk. Nokre forskarar meiner at atomreaktorar som vert drivne av torium er vesentleg tryggare enn konvensjonelle kjernekraftverk som nyttar uran eller plutonium.
Ein kan nytte torium i tradisjonelle reaktorar, men det er ikkje attraktivt økonomisk. Av dei tradisjonelle reaktorarane som er best eigna til toriumbrensle er dei som er tungtvassmodererte. Elles er saltsmeltereaktoren sett på som ein god kandidat til å gå på torium.
Det har òg vore foreslått å bygge såkalla underkritiske reaktorar som blir kritiske ved å tilføre eksterne nøytronar som kjem frå ei såkalla spallasjonskjelde. For å få dette til nyttar ein ein aksellerator til å produsere protonar som bombarderer eit eigna metall. I denne prosessen blir det så frigjort nøytronar som gjer reaktoren kritisk. Bruk av partikkelakselerator skal eliminere risikoen for kritikalitetsulykker, men ikkje for nedsmeltingsulykker. I lettvassmodererte og -kjølte reaktorar er det fysisk umogleg med kritikalitetsulykker.
Ein toriumreaktor skal òg produsera langt mindre langliva radioaktivt avfall samanlikna med ein tradisjonell reaktor.
Det norske selskapet Bergen Energi søkte våren 2006 den norske regjeringa om konsesjon for bygging av eit toriumkraftverk i Noreg. Søknaden fekk avslag etter kort tid.
I 2007 vart det nedsett eit utval av regjeringa som greidde ut bruken av torium til energiproduksjon.
TV4 Fakta
TV4 Fakta er ein fjernsynskanal som er eigd av svenske TV4 AB. Kanalen starta sendingane sine frå Finland i 2005. Ei finsk utgåve starta året etter i samarbeid med MTV3. I 2008 flytta kanalen til Sverige, etter at den svenske TV- og radiolova vart liberalisert.
TV4 Fakta vert tilgjengeleg for norske Canal Digital kundar, frå 22. mars 2010.
Valanginium
Valanginium er den andre alderen i epoken tidleg krit. Han varte frå 140,2 ± 3,0 til 136,4 ± 2,0 millionar år sidan. Valanginium kjem etter berriasium og før hauterivium. Han er kalla opp etter Valangin, ein liten by nord for Neuchâtel i Jurafjella i Sveits.
Heathrow Terminal 5 stasjon
Heathrow Terminal 5 stasjon er ein delt stasjon mellom jarnbanen og Piccadilly-linja i London, som går frå terminal fem på Heathrow lufthamn. Undergrunnsbanen går vidare til Heathrow Terminals 1, 2, 3 undergrunnsstasjon.
Reckoning
Reckoning kan vise til to ulike musikkalbum:
Fylkesveg 990 i Nordland
Fylkesveg 990 i Nordland går mellom Valberget og Utakleiv i Vestvågøy kommune. Vegen er 7,0 km lang.
Utakleivtunnelen vart opna i 1998. Den gamle vegen langs sjøen mellom Haukland og Utakleiv og ein gamal rideveg over fjellet er føreslått verna i Nasjonal verneplan for vegar, bruer og vegrelaterte kulturminne.
Før 1. januar 2010 vart vegen kalla fylkesveg 826.
I'll Be There av Bobby Darin
«I'll Be There» er ein song skriven og opphavleg spelt inn av Bobby Darin i 1960. Han vart først gjeven ut som B-sida til singelen «Bill Bailey» (ATCO 6167). Denne singelen gjekk inn på Billboard-lista den 11. september 1960 og nådde 79. plassen.
Andre versjonar
Elvis Presley spelte inn ein versjon av songen tidleg i 1969. Songen kom ut i april 1970 på albumet Let's Be Friends.
Andre innspelingar av songen vart gjort av Cissy Houston, som gav han ut på singel i 1970, og Cass Elliot, på albumet hennar Cass Elliot (1972). Han vart òg sungen av Daveigh Chase i ein episode av fjernsynsserien Big Love.
68
68 var eit skotår som byrja på ein fredag i den julianske kalenderen. I samtida var det kjend som året då Asconius og Thraculus var konsular i Romarriket, eller byrjinga på året med fire keisarar. Ei sjeldnare nemning er år 821 ab urbe condita.
Døde
60er
Nick Mason
Nicholas Berkeley «Nick» Mason er ein britisk trommeslagar, perkusjonist og ein av komponistane i bandet Pink Floyd.
Mason er fødd i Birmingham i England, voks opp ved Hampstead i London og gjekk på privatskulen Frensham Heights i Surrey. Han studerte seinare på Regent Street Polytechnic, der han i 1964 møtte Roger Waters, Bob Klose og Richard Wright som saman grunnla bandet Sigma 6, som var forgjengaren til Pink Floyd.
Nick Mason er gift for andre gong og har tre ungar. Dei bur i grevskapet Wiltshire, i det tidlegare huset til Camilla Parker Bowles. Ettersom innspelingane og turnéane til Pink Floyd vart meir sporadiske har Mason brukt meir tid på favoritthobbyen sin, billøp. Han eig og køyrer fleire klassiske bilar og har mellom anna konkurrert i 24-timarsløpet Le Mans. Han er òg ein kvalifisert pilot.
Mason er den einaste personen som har vore med i Pink Floyd sidan grunnlegginga i 1965 og har også spela på samtlege album. Trass i konfliktane over eigarskapen til namnet Pink Floyd er Roger Waters og Nick Mason gode vener. Mason deltok på dei to siste konsertane i verdsturnéen til Waters i 2002 for å spele trommer på den tradisjonelle Floyd-låten «Set the Controls For The Heart Of The Sun».
Nick Mason har òg designa og teke bilete for albuma Relics (1971) og Animals (1977).
2. juli 2005 deltok Mason i Pink Floyd for fyrste gong på 24 år saman med David Gilmour, Richard Wright og Roger Waters på Live 8-konserten i Hyde Park i London.
12. august 2012 spelte Mason med Ed Sheeran på Pink Floyd-songen «Wish You Were Here» under avslutningsseremonien til sommar-OL 2012 i London.
Andre arbeid
Mason har òg arbeidd med andre musikarar, som trommeslagar og produsent for Steve Hillage og Robert Wyatt, trommeslagar for Michael Mantler og produsent for bandet The Damned. Boka til Nick Mason, Inside Out: A Personal History of Pink Floyd, vart publisert i Storbritannia i oktober 2004. Denne boka gjev eit subjektivt innblikk på livet i bandet frå eit humoristisk synspunkt.
Fylkesveg 992 i Nordland
Fylkesveg 992 i Nordland går mellom Liland og Unstad i Vestvågøy kommune. Vegen er 8,8 km lang.
Fylkesvegen går inn i Nasjonal turistveg Lofoten som ein av fleire sidevegar til europaveg 10.
Før 1. januar 2010 vart vegen kalla fylkesveg 829.
Martellotårn
Martellotårn er små forsvarstårn bygd i fleire land av Det britiske imperiet på 1800-talet frå tida rundt Napoleonskrigane og utover. Dei er opp mot 12 meter høge med to etasjar og hadde ofte ein garnison med ein offiser og 25 mann. Den runde strukturen og dei tjukke murane av solid murarbeid gjorde dei svært motstandsdyktige mot kanoneld, medan høgda deira gjorde dei til ideelle stader for artilleri som vart montert på det flate taket og kunne snurrast 360º rundt. Rundt eit fåtal Martellotårn vart det bygd vollgraver som ekstra vern. Dei vart nytta gjennom heile 1800-talet men vart forelda då ein fekk kraftigare artilleri. Mange tårn står framleis i dag og vert ofte bevart som historiske monument.
Hans Hammond Rossbach
Hans Ditlev Hammond Rossbach i Kristiansund) var ein norsk sosialøkonom og politikar. Han var leiar av Venstre frå 1976-1982. Han representerte Venstre på Stortinget 1965—1985 for Møre og Romsdal, og var mellom anna parlamentarisk leiar 1973—1985, varapresident 1969—1972. Han var politisk nestleiar i Venstre 1973—1975.
Mustvee
Mustvee er ein by og ein kommune i Estland. Han ligg ved breidda av innsjøen Peipus i Jõgeva maakond. Han har om lag 1600 innbyggjarar, halvparten etniske estlendingar og halvparten etniske russarar.
Namnet vart nemnd første gongen i 1343 då området var styrt av Den livlandske ordenen. Staden vart ein opphaldsstad for russiske gammaltruande etter dei russiske styresmaktene erklærte dei lovlause i 1658.
Persfjorden
Persfjorden (samisk Biesavuotna) er ein fjord på austsida av Varangerhalvøya i Vardø kommune i Finnmark. Fjorden strekkjer seg 4 km sørvestover til Persfjord i botn av fjorden.
Fjorden har innløp mellom Seglodden i vest og Prestnæringen i aust. Persfjord er ei grend som strekkjer seg får botn av fjorden og utover langs austsida.
Fv341 går langs begge sider av fjorden.
Heathrow Terminals 1, 2, 3 undergrunnsstasjon
Heathrow Terminals 1, 2, 3 undergrunnsstasjon er ein stasjon på Piccadilly-linja som ligg på Heathrow lufthamn i London. Han er ein del av London Underground og ligg i London Borough of Hillingdon.
Outside the Dream Syndicate
Outside the Dream Syndicate er det fjerde studioalbumet til den tyske krautrock-gruppa Faust, gjeve ut i eit samarbeid med den amerikanske avantgarde-komponisten Tony Conrad. Det var den første og einaste utgjevinga til Conrad på mange år, og er eit av dei mest kjende verka hans. Det er vert rekna som ein klassikar innan minimalist- og bordunmusikk. Pitchfork skreiv «for ei stund på Outside the Dream Syndicate gløymer ein kva som faktisk rører på seg og kva som står i ro.»
Cecilie Løveid
Cecilie Løveid i Eidsberg er ein norsk forfattar av dikt, dramatikk og prosa. Ho har gått på Kunst- og håndverkskolen, og har dessutan studert teatervitskap. Løveid blir rekna som ein av dei fremste norske dramatikarane frå 1980- og 1990-talet. Dei fleste av skodespela hennar er omsette og oppførte utanlands.
Løveid debuterte i 1972 med romanen Most. Ho merka seg ut som ein original og eksperimenterande, med ein sjangeroverskridande prosalyrikk som særleg er tydeleg til i Sug (1979). Seinare skreiv ho dramatikk innan mange ulike sjangerar, som høyrespel, sceneteater og visual performance.
Outside the Dream Syndicate
Bakgrunn
I midten av 1960-åra var Tony Conrad medlem av The Dream Syndicate, ei amerikansk gruppe som spelte eksperimentell musikk og bordunmusikk.
Cecilie Løveid
Ho skreiv librettoen til operaen To i dusjen, som blei oppført ved Festspela i Bergen i 1984. I 1991 var ho festspeldiktar ved dei same festspela.
Outside the Dream Syndicate
Bakgrunn
I New York City møtte Conrad ein filmskapar frå Hamburg i Tyskland, som fortalte om ein produsent han kjende i Hamburg, som var interessert i musikken til Conrad. Conrad flydde til Hamburg, der han møtte Uwe Nettelbeck, produsenten til Faust. Nettelbeck tok Conrad til eit gammalt skulebygg, der Faus hadde spelt inn musikk, og inviterte han til å spele inn ei plate med bandet, «utafor» gruppa til Conrad, The Dream Syndicate (og derav tittelen på albumet).
Cecilie Løveid
Eit av Løveid sine hovudverk er tre tematisk sambundne historiske skodespel - Barock Friise (1993), Maria Q (1994) og Rhindøtrene (1996), der Løveid ser den moderne kvinnerolla i historisk lys. Skodspelet Østerrike (1998) er ein dialog mellom Ibsen-figuren Brand og livet og tankane til Ludwig Wittgenstein. Kammerspelet Visning (2005, scenisk urpremiere ved Nationaltheatret i 2014) er bygd opp rundt vising av eit hus som er til sals.
Outside the Dream Syndicate
Bakgrunn
I 1995 kom Conrad og Faust saman att for å spele ein 50 minuttar lang versjon av stykket «From the Side of Man and Womankind». Konserten kom til slutt ut i 2005 på albumet Outside the Dream Syndicate Alive.
I 2015 samarbeidde dei for siste gongen, for ein konsert på festivalen Berlin Atonal, som var siste konserten til Conrad før han døydde i april 2016.
Innhald
Alle spora er skrivne av Tony Conrad.
73
Døde
70er
Ivar Aasen-sambandet
Ivar Aasen-sambandet er ein norsk organisasjon eller landssamskipnad, som arbeider for ein nynorsk utan tilnærmingsformer til bokmål (høgnorsk). Sergej Alexander Munkvold er leiar i IA-s.
Soge
IA-s vart skipa i 1965 som ein reaksjon på at so mange former vart tekne inn frå bokmålet i nynorsken og at Noregs Mållag hadde "resignera og godtokt"  den saka.
Organisasjon
Dei to størst lokallaga av IA-s er Høgnorskringen i Oslo og Vestmannalaget i Bergen.
1910
1910 (romartal MCMX) var eit normalår som byrja på ein laurdag i den gregorianske kalenderen og eit normalår som byrja på ein fredag i den julianske kalenderen.
Fylkesveg 997 i Nordland
Fylkesveg 997 i Nordland går mellom Fygle og Skogset i Vestvågøy kommune. Vegen er 12,7 km lang.
Før 1. januar 2010 vart vegen kalla fylkesveg 837.
Tony Conrad
Anthony Schmalz «Tony» Conrad  var ein USA-amerikansk avantgarde videokunstnar, eksperimentell filmskapar, musikar, komponist, lydartist, lærar og forfattar. Han var aktiv innan forskjellige media sidan tidleg i 1960-åra, og var ein pioner innan både strukturell film og bordunmusikk. Han spelte og samarbeidde med mange forskjellige artistar gjennom karrieren, hovudsakleg i New York i 1960-åra i den eksperimentelle musikkgruppa Theatre of Eternal Music.
Hauterivium
Hauterivium er den tredje alderen i epoken tidleg krit. Han varte frå 136,4 ± 3 til 130 ± 1,5 millionar år sidan. Hauterivium kjem etter valanginium og før barremium.
Babia Góra
Babia Góra (på polsk eller Babia hora på slovakisk) er eit fjell vest i Beskidane på grensa mellom Slovakia og Polen. Diablak (Djeveltoppen) er det høgaste punktet på fjellet, og det høgaste punktet i denne delen av Karpatane, med ei høgd på 1725 meter over havet.
Historie
Babia Góra vart først nemnd på 1400-talet av Jan Długosz. Det vart først nedteikna på eit kart i 1558. Fram til slutten av 1600-talet kom det meste av informasjon om fjellet frå folkeminne. I følgje segnene var fjellet ein samlingsplass under sabbaten til heksene. Den første kjende klatringa vart gjort i 1782 av hoffastronomen til kong Stanislaw August Poniatowski, Jowin Fryderyk Bończa Bystrzycki. Perioden med vitskaplege utforskingar starta på andre halvdel av 1800-talet.
Natur
Fjellet er langt brattare på nordsida enn sørsida. Av dyr finn ein bjørn, gaupe, ulv og andre artar i tillegg til unike fjellplanter. Dei første forsøka på å verne området vart gjort i 1930-åra. I 1933 vart naturreservatet Babia Góra oppretta. Seinare, i 1954 vart Babiogórski nasjonalpark (Babiogórski Park Narodowy) oppretta med eit areal på 17,04 km². I 1976 vart området det første biosfærereservatet i verda. Lenge var Babia Góra nasjonalpark den minste nasjonalparken i Polen. I 1997 vart det utvida til 33,92 km² og samstundes vart ein buffersone på 84,37 km² oppretta. 10,62 km² er strengt verna. I dag prøver ein i større grad å samarbeide med Slovakia for å verne området enno betre.
Klima
Babia Góra vert stundom kalla Matka Niepogód (Mor av dårleg vêr). Fjellet ligg langt frå like store fjell og er derfor svært utsett for vêrendringar. Snø kan ligge på nordsida av fjellet og i tronge dalar fram til sommaren.
Turisme
Turisme i regionen er noko som først har vokse fram dei siste åra. Dei første turistane på 1800-talet var hovudsakleg intellektuelle frå Kraków. Sidan den gong har landsbyen Zawoja utvikla seg til ein viktig ferieby. Det er derimot få skifasilitetar sidan området sidan området er strengt verna.
Arnéa
Arnéa (gresk Αρναία) er ein distriktsby og ein tidlegare kommune i periferieininga Khalkidikí i periferien Sentral-Makedonía i Hellas. Arnéa inngår frå 2011 som ei kommunaleining i kommunen Aristotélis.
Ved folketeljinga i 2011 hadde kommunaleininga Arnéa 6 063 innbyggjarar, medan tettstaden med same namn hadde 2 300 innbyggjarar.
Fylkesveg 861 i Nordland
Fylkesveg 861 i Nordland går mellom Sundklakk og Rødlia i Vågan kommune. Vegen er 15,6 km lang.
Santa Coloma de Gramanet
Santa Coloma de Gramenet (òg kalla Gramenet del Besòs) er ein by i Catalonia i Spania.
Han ligg søraust for kystfjella med Puig Castellar (299 moh) som det høgaste punktet. Til høgre for byen renn elva Besòs. Her ligg òg kommunane Sant Adrià de Besòs og Badalona, mellom byen og kysten. Han er i røynda ein forstad til Barcelona.
Området har vore buett sidan iberarane budde her og restane av ein iberisk busetnad finst på Puig Castellar. Lekamane som er funne her finst i museumet La Torre Balldovina. Andre bygg er renessansepalasset La Torre Pallaresa og noucentista Clínica Mental.
Kjelder
''
74
Døde
70er
Hatton Cross undergrunnsstasjon
Hatton Cross undergrunnsstasjon er ein stasjon på Piccadilly-linja i London. Han er ein del av London Underground og ligg nær Heathrow lufthamn.
Meskefjorden
Meskefjorden (nordsamisk: Mieskavuonna) er den inste fjordarmen av Varangerfjorden i Nesseby kommune i Troms og Finnmark. Fjorden strekkjer seg 8 km vestover til Varangerbotn.
Fjorden har innløp mellom Bunes i nord og Geahceváinjárga i sør og ligg på nordsida av Angsnes. Det ligg fleire gardsbruk langs heile nordsida av fjorden.
E75 går langs nordsida av fjorden.
Republikanerne av Welhaven
«Republikanerne» er eit dikt frå 1832 skrive av Johan Sebastian Welhaven. Det er eit av dei best kjende dikta til Welhaven, og inneheld den kjende og ofte siterte avslutningslinja «De hadde champagne, men rørte den ei.».
Welhaven gav diktet ut i bokform i 1839. Ein noko modernisert versjon vart utgjeven i 1873 i antologien Norsk Lyrik : 1814-1873 i Udvalg.
Ficedula
Ficedula er ei biologisk slekt av insektetande fuglar, og slekta er medlem av flugesnapparfamilien, Muscicapidae. Leveområdet er generelt Eurasia, men eit fåtal av artane lever i område av Afrika sør for Sahara utanom hekketida.
Republikanerne av Welhaven
Diktet tek for seg den politiske situasjonen like etter slaget ved Ostrołęka (Ostrolenka), der russarane knuste det polske opprøret. Handlinga spelar seg ut på ein kafé i Paris som var hyppig vitja av dei unge revolusjonære studentane.
Ole Gunnar Solskjær
Ole Gunnar Solskjær er ein tidlegare norsk fotballspelar mest kjend som spelar for Manchester United F.C. frå 1996 til 2007. Han har jobba som fotballtrenar for Molde Fotballklubb sidan januar 2011.
Ficedula
Skildring
Dei 34 artane i den biologiske slekta Ficedula er ei gruppe av flugesnapparartar med generelt svært varierande og fargerike fjørdrakter. Dei fleste artane har leveområde i Asia. Jamvel om denne gruppa av flugesnapparar har stor variasjon i utsjånad, er det somme morfologiske fellestrekk og felles levevis. Kroppsform og storleik er mykje einsarta. Typisk er dei 11-12 centimeter i total lengd, ytterpunkta er knøttflugesnappar, Ficedula hodgsoni, som kan vere 9 centimeter og siratflugesnappar, Ficedula strophiata som kan bli over 14 cm.
Republikanerne av Welhaven
Ein av desse reiser seg for å halda ein flammande tale om det polske opprøret då ein ukjend mann reiser seg og minner om slaget ved Ostrolenka, der han var med. Dei bitre orda hans dempar dei unge idealistane, som til slutt lèt champagnen stå urørt på bordet.
Ole Gunnar Solskjær
Karriere
Solskjær debuterte for Clausenengen som 17-åring. For Clausenengen laga han 115 mål på 109 kampar. Siste året i Clausenengen i 2. divisjon skora han 31 av laget sine 47 mål, før han vart henta av Åge Hareide og Molde i 1994 for 200 000 kr. Solskjær skora 21 mål for Molde første året i klubben og vart òg teken ut i landslagstroppen. Etter halvtanna år i Molde vart han henta av Alex Ferguson til Manchester United, der han spelte frå 1996/97-sesongen til 2007/2008-sesongen. Totalt skora han 115 mål på 329 kampar for Manchester United.
Ficedula
Skildring
Kjønnsdimorfisme er typisk for slekta, unnataket er artane sumbaflugesnappar, Ficedula harterti og skuggeflugesnappar, Ficedula crypta, begge øyartar. Kjønna er like òg hos rusthaleflugesnappar, Ficedula ruficauda i Himalaya og India. Somme artar syner òg monaleg skilnad mellom kjønna i storleik, slik at hannar har lengre vengfjører og halefjører enn hoer. Hoene er generelt i meir kamuflerande farger enn hannar og manglar ofte preg av draktmønster.
Republikanerne av Welhaven
Tolking
Diktet har blitt tolka som ein harmdirrande spott over dei tome frasene som pregar fridomstankane til dei unge studentane. Den ukjende mannen har kjempa og lidd for fridomen, medan dei høgrøysta studentane ikkje gjer meir enn å sverme for saka med sangvinsk glød. Ifølgje professor Lorentz Dietrichson skal den finske fridomskjemparen August Myhrberg, som Welhaven visstnok møtte i Paris, vore modell for mannen som går i rette med studentflokken.
Ole Gunnar Solskjær
Karriere
I 1999 avgjorde Solskjær Champions League-finalen mot Bayern München då han sette inn vinnarmålet to minuttar på overtid.
Ficedula
Skildring
Ultramarinflugesnappar, Ficedula superciliaris, i Asia, har ein annan draktvariant som liknar dei svartkvite artane i Europa og Afrika. Hannen har djupt blått i det svarte på oversida, hoa er utan mønster, meir eller mindre gråbrun over det heile, med lysare underside enn overside. Dei fleste artane i gruppa som er knytt til Himalaya, har slik som ultramarinflugesnappar, noko blått eller blygrått i fjørdrakta hos hannar.
Ole Gunnar Solskjær
Karriere
27. august 2007 la Solskjær opp grunna kneskader. Kneskaden har vore under operasjon sju gonger. Solskjær spelte til saman 67 landskampar og skora 23 mål for Noreg.
Ficedula
Skildring
Hannar av tre artar har oransje i strupe eller brystområdet, er elles i grått, brunt og kvitt. Desse er dvergflugesnappar, Ficedula parva, taigaflugesnappar, Ficedula albicilla og siratflugesnappar, Ficedula strophiata. Både hoene og hannar utanom hekkesesongen har mindre iaugefallande drakt hos dei tre artane.
Ole Gunnar Solskjær
Karriere
Solskjær har no starta som fotballtrenar i Molde Fotballklubb, der han har gjort ein svært god sesong til noverande tidspunkt.
Ficedula
Skildring
Mange artar i Søraust-Asia har raudbrun underside til midt under buken, attanfor kvit; og mykje mørk overside, mellom anna mugimakiflugesnappar, Ficedula mugimaki og skiferryggflugesnappar, Ficedula sordida. Hoene er langt mindre fargerike.
Mange, men ikkje alle er langdistansetrekkfuglar, andre gjer vertikale trekk. 15 av artane er standfuglar, inkludert dei som lever på øyar i Søraust-Asia.
Utbreiing
Ein finn flest artar og variasjon i sørlege og austlege Asia og her er òg dei mest fargerike artane representerte. Unnatak er dei fire artane i Europa og Afrika med svartkvite fjørdrakter hos hannar. Ein art som er vanleg i sentrale og austlege Europa inkludert Sør-Sverige og Sør-Finland, men overvintrar på det indiske subkontinentet, er dvergflugesnappar.
Eit fåtal dannar ei undergruppe som er endemiske for Filippinane og Wallacea. Gruppa inkluderer damarflugesnappar, Ficedula henrici, tanimbarflugesnappar, Ficedula riedeli, luzonflugesnappar, Ficedula disposita og palawanflugesnappar, Ficedula platenae.